ขอปรึกษาหน่อยค่ะ วันที่3-6ต.ค.,10-13พ.ย 13-16ธ.ค.หนูมีประจำเดือนค่ะ วันที่24ธค.มีพสพ.สวมถุงยางนะคะ มาวันที่3-8ม.ค.หนูมีเลือดคล้ายป้ะจะเดือนค่ะสีเข้มๆ หนืดๆ มันคือประจำเดือนไหมคะ หรือเป็นอะไรคะ มันไม่ได้มีอาการปวดท้องเหมือนตอนเป็นประจำเดือนค่ะ
สวัสดีค่ะ หากประจำเดือนมาวันที่ 3-6 ต.ค. 10-13 พ.ย. และ 13-16 ธ.ค. ก็ถือว่ามีระยะห่างระหว่างรอบประจำเดือนที่ปกติดีค่ะส่วนการมีเพศสัมพันธ์ในวันที่ 24 ธ.ค. ถือว่าไม่ใช่ระยะปลอดภัย และโอกาสที่จะตั้งครรภ์นั้นมีได้ โดยหากได้ใช้ถุงยางอนามัย ก็จะมีโอกาสตั้งครรภ์ประมาณ 2%-18%สำหรับเลือดที่ออกในวันที่ 3-8 ม.ค. เท่ากับมีระยะห่างจากรอบเดือนที่แล้ว 21 วัน ก็อาจเป็นประจำเดือนได้ค่ะ โดยการที่ประจำเดือนมาเร็วกว่าปกติ อาจเกิดจากการทำงานผลิตฮอร์โมนของรังไข่ที่ไม่สม่ำเสมอได้แนะนำควรสังเกตเลือดที่ออกไปก่อน หากหยุดไปแล้ว และไม่ได้เกิดมีเลือดออกกะปริดกะปรอยมาอีก ไม่มีตกขาวที่ผิดปกติ ไม่มีปวดท้องน้อย ก็น่าจะเป็นประจำเดือนค่ะ และหากประจำเดือนในรอบต่อไป มามีระยะห่างจากวันที่ 3 ม.ค. เท่ากับ 21-35 วัน ก็ถือเป็นประจำเดือนที่ปกติดีเช่นกัน แต่หากหลังจากนั้น เกิดมีเลือดออกกะปริดกะปรอยผิดปกติ หรทอมีปวดท้องน้อยมาก หรือประจำเดือนขาดหายไป ก็ควรไปพบสูติ-นรีแพทย์เพื่อตรวจหาสาเหตุค่ะ